hotchpotch/miracl-hf-unified huggingface dataset:
सेन राजवंश
सेन राजवंश भारत का एक राजवंश का नाम था, जिसने १२वीं शताब्दी के मध्य से बंगाल पर अपना प्रभुत्व स्थापित कर लिया। सेन राजवंश ने बंगाल पर १६० वर्ष राज किया। अपने चरमोत्कर्ष के समय भारतीय महाद्वीप का पूर्वोत्तर क्षेत्र इस साम्राज्य के अन्तर्गत आता था। इस वंश का मूलस्थान कर्णाटक था। इस काल में कई मन्दिर बने। धारणा है कि बल्लाल सेन ने ढाकेश्वरी मन्दिर बनवाया। कवि जयदेव (गीतगोविन्द का रचयिता) लक्ष्मण सेन के पञ्चरत्न थे।
इस वंश के राजा, जो अपने को कर्णाट क्षत्रिय, ब्रह्म क्षत्रिय और क्षत्रिय मानते हैं, अपनी उत्पत्ति पौराणिक नायकों कर्नाट वंश से मानते हैं, जो दक्षिणापथ या दक्षिण के शासक माने जाते हैं। ९वीं, १०वीं और ११वीं शताब्दी में मैसूर राज्य के धारवाड़ जिले में कुछ जैन उपदेशक रहते थे, जो सेन वंश से संबंधित थे। यह निश्चित रूप से नहीं कहा जा सकता कि बंगाल के सेनों का इन जैन उपदेशकों के परिवार से कई संबंध था। फिर भी इस बात पर विश्वास करने के लिए समुचित प्रमाण है कि बंगाल के सेनों का मूल वासस्थान दक्षिण था। देवपाल के समय से पाल सम्राटों ने विदेशी साहसी वीरों को अधिकारी पदों पर नियुक्त किया। उनमें से कुछ कर्णाटक देश से संबंध रखते थे। कालांतर में ये अधिकारी, जो दक्षिण से आए थे, शासक बन गए और स्वयं को राजपुत्र कहने लगे।
राजपुत्रों के इस परिवार में बंगाल के सेन राजवंश का प्रथम शासक सामन्त सेन उत्पन्न हुआ था। सामन्तसेन ने दक्षिण के एक शासक, संभवतः द्रविड़ देश के राजेन्द्र चोल, को परास्त कर अपनी प्रतिष्ठा में वृद्धि की। सामन्तसेन का पौत्र विजयसेन ही अपने परिवार की प्रतिष्ठा को स्थापित करने वाला था। उसने वंग के वर्मन शासन का अन्त किया, विक्रमपुर में अपनी राजधानी स्थापित की, पालवंश के मदनपाल को अपदस्थ किया और गौड़ पर अधिकार कर लिया, नान्यदेव को हराकर मिथिला पर अधिकार किया, गहड़वालों के विरुद्ध गंगा के मार्ग से जलसेना द्वारा आक्रमण किया, आसाम पर आक्रमण किया, उड़ीसा पर धावा बोला और कलिंग के शासक अनंत वर्मन चोड़गंग के पुत्र राघव को परास्त किया। उसने वारेंद्री में एक प्रद्युम्नेश्वर शिव का मंदिर बनवाया। विजयसेन का पुत्र एवं उत्तराधिकारी वल्लाल सेन विद्वान तथा समाज सुधारक था। बल्लालसेन के बेटे और उत्तराधिकारी लक्ष्मण सेन ने काशी के गहड़वाल और आसाम पर सफल आक्रमण किए, किंतु सन् १२०२ के लगभग इसे पश्चिम और उत्तर बंगाल मुहम्मद खलजी को समर्पित करने पड़े। कुछ वर्ष तक यह वंग में राज्य करता रहा। इसके उत्तराधिकारियों ने वहाँ १३वीं शताब्दी के मध्य तक राज्य किया, तत्पश्चात् देववंश ने देश पर सार्वभौम अधिकार कर लिया। सेन सम्राट विद्या के प्रतिपोषक थे।
हेमन्त सेन
हेमन्त सेन सेन राजवंश (बंगाल) के राजा थे।
विजय सेन
विजय सेन सेन राजवंश (बंगाल) के राजा थे। वह हेमन्त सेन के पुत्र थे। हेमन्त सेन की मृत्यु के पश्चात विजय सेन राजा बने और पिता के छोटे से राज्य को एक पराक्रमी साम्राज्य में बदल दिया। उन्होने गौड, कामरूप तथा कलिंग के राजाओं को पराजित कर बंगाल पर अपना आधिपत्य स्थापित कर लिया। विजयपुरी और विक्रमपुरा उसकी राजधानी थी। उन्होने १०९७ ई से ११६० ई तक शासन किया।
उनके द्वारा स्थापित सेन राजवंश १०० वर्ष तक टिका रहा। विजय सेन के पूर्वज दक्षिण के कर्णाट से यहाँ आए थे। विजय सेन ने सूर वंश की राजकन्या विलासदेवी से व्याह किया था।
अभिलेखों से जान पड़ता है कि विजय सेन के शासन का आरम्भ राढ़ में पाल राजवंश के अधीन शासक के रूप में हुआ। सम्भवतः विजयसेन, विजयराज और निद्रावली एक ही शासक के नाम हैं जिसने रामपाल को वारेन्द्र पर पुनर्विजय प्रप्त करने में सहायता की।
विजय सेन ने पाल बंश के शेष राजाओं की दुर्बलता का पूरा लाभ उठाया। सन्ध्याकर नन्दी द्वारा रचित ‘रामचरितम्’ में उनके राजकाल का उल्लेख मिलता है। विवाहसूत्र के कारण सूर राजवंश के साथ उनका अच्छा सम्पर्क था। इसके अलव उड़ीसा के शासक अनन्तवर्मण के साथ भी उनकी सामरिक मैत्री सन्धि थी। ये दोनों बातें उनके सेन सम्राज्य के विस्तार में सहायक सिद्ध हुईं। विजय सेन ने वर्मण, भिरा, रागभ आदि राजाओं को पराजित किय। देवपाड़ा शिलालेख से पता चलता है कि विजय सेन ने कामरुप और कलिङ्ग को जीतने के लिए युद्ध किया था। इसके पश्चात सम्भवतः उत्तर बिहार के कुछ भागों को भी जिता। विजय सेन ने पाल राजवंश के शेष राजा मदन पाल से उसकी राजधानी गौड़ को जीत लिया। मदन पाल उत्तर बङ्गाल पलायन कर गया और आगे के आठ वर्ष तक वहाँ शासन करता रहा। ११५२-५३ ई में मदन पाल की मृत्यु के बाद विजय सेन ने समग्र उत्तरबङ्गाल पर अधिकार कर लिया। १२वीं शताब्दी के मध्य तक विजय सेन ने बङ्ग ( दक्षिण बांला) पर आक्रमण किय और वर्मनों की राजधानी विक्रमपुर पर अधिकार कर लिया।
Vijaysen ne gondadhipatati madan pal ko bhi parajit kiya or us ne vikrampur ko appni rajdbani banaya. Dev pada ka pasad lekh is vijay ka sachhi hae or verak pur ke lekh se bhi is ki pusti hoti hae.
Devpara me us ne ak mandir banbaya jise Pradynnesvae ke name se bhi pukara jata hae
बल्लाल सेन
बल्लाल सेन बंगाल के सेन राजवंश के (1158-79 ई.) प्रमुख शासक थे। बल्लाल सेन उसने उत्तरी बंगाल पर विजय प्राप्त की और मगध के पाल वंश का अंत कर दिया और विजय सेन उत्तराधिकारी बन गए
'लघुभारत' एवं 'वल्लालचरित' ग्रंथ के उल्लेख से प्रमाणित होता है कि वल्लाल का अधिकार मिथिला और उत्तरी बिहार पर था। इसके अतिरिक्त राधा, वारेन्द्र, वाग्डी एवं वंगा वल्लाल सेन के अन्य चार प्रान्त थे। वल्ला सेन कुशल प्रशासक होने के साथ-साथ संस्कृत का ख्याति प्राप्त लेखक थे। उन्होंने स्मृति दानसागर नाम का लेख एवं खगोल विज्ञानपर अद्भुतसागर लेख लिखा। उन्होंने जाति प्रथा एवं कुलीन को अपने शासन काल में प्रोत्साहन दिया। उन्होंने गौड़ेश्वर तथा निशंकर की उपाधि से उसके शैव मतालम्बी होने का आभास होता है। उनका साहित्यिक गुरु विद्वान अनिरुद्ध थे। जीवन के अन्तिम समय में वल्लालसेन ने सन्यास ले लिया। उन्हें बंगाल के ब्राह्मणों और कायस्थों में 'कुलीन प्रथा' का प्रवर्तक माना जाता है।
विश्वरूप सेन
विश्वरूप सेन (1206 - 1225 ई॰) सेन राजवंश (बंगाल) के राजा थे।
केशव सेन
केशव सेन सेन राजवंश (बंगाल) के छटे और अन्तिम राजा थे।
ढाकेश्वरी मन्दिर
ढाकेश्वरी मन्दिर ढाका नगर का सबसे महत्वपूर्ण मन्दिर है। इन्हीं ढाकेश्वरी देवी के नाम पर ही ढाका का नामकरण हुआ है। भारत के विभाजन से पहले तक ढाकेश्वरी देवी मन्दिर सम्पूर्ण भारत के शक्तिपूजक समाज के लिए आस्था का बहुत बड़ा केन्द्र था। 12वीं शताब्दी में सेन राजवंश के बल्लाल सेन ने ढाकेश्वरी देवी मन्दिर का निर्माण करवाया था। ढाकेश्वरी पीठ की गिनती शक्तिपीठ में की जाती है क्योंकि यहां पर सती के आभूषण गिरे थे।
ढाका कर्णाट क्षत्रियों की राजधानी रही है, सेन वंश जो कर्णाट क्षत्रिय थे,उनके काल में इस नगर का अभूतपूर्व विकास हुआ.
जयदेव
"भारत के प्रसिद्ध गणितज्ञ जयदेव के लिए देखें, जयदेव (गणितज्ञ)"
जयदेव (१२०० ईस्वी के आसपास) संस्कृत के महाकवि हैं जिन्होंने गीत गोविंद और रतिमंजरी की रचना की। जयदेव, उत्कल राज्य यानि ओडिशा के गजपति राजाओं के समकालीन थे।
जयदेव एक वैष्णव भक्त और संत के रूप में सम्मानित थे। उनकी कृति ‘गीत गोविन्द’ को श्रीमद्‌भागवत के बाद राधाकृष्ण की लीला की अनुपम साहित्य-अभिव्यक्ति माना गया है। संस्कृत कवियों की परंपरा में भी वह अंतिम कवि थे, जिन्होंने ‘गीत गोविन्द’ के रूप में संस्कृत भाषा के मधुरतम गीतों की रचना की। कहा गया है कि जयदेव ने दिव्य रस के स्वरूप राधाकृष्ण की रमणलीला का स्तवन कर आत्मशांति की सिद्धि की। भक्ति विजय के रचयिता संत महीपति ने जयदेव को श्रीमद्‌भागवतकार व्यास का अवतार माना है।
‘भक्तमाल’ के लेखक नाभादास ने ब्रजभाषा में जयदेव की प्रशंसा करते हुए लिखा है-
जयदेव ने ‘गीत गोविन्द’ के माध्यम से, राधाकृष्ण वैष्णव धर्म का प्रचार किया। इसलिए ‘गीत गोविन्द’ को वैष्णव साधना में भक्तिरस का शास्त्र कहा गया है। जयदेव ने ‘गीत गोविन्द’ के माध्यम से उस समय के समाज को, जो शंकराचार्य के सिद्धांत के अनुरूप आत्मा और मायावाद में उलझा हुआ था, राधाकृष्ण की रसयुक्त लीलाओं की भावुकता और सरसता से जन-जन के हृदय को आनंदविभोर किया। जयदेव का जन्म भुवनेश्वर के समीप केन्दुबिल्व में हुआ। यह वैष्णव तीर्थयात्रियों के लिए, ओडिशा में, आज भी एक महत्वपूर्ण तीर्थस्थान है। यहां वार्षिक मेला लगता है जिसमें संतों, साधकों और महंतों का समागम होता है।
जयदेव जगन्नाथ जी के दर्शन करने पुरी जा रहे थे। उसी यात्रा के दौरान उनहें गीत गोविन्द की रचना की प्रेरणा मिली। कहते हैं- पुरुषोत्तम क्षेत्र पहुंचकर उन्होंने जगन्नाथ का दर्शन किया। एक विरक्त संन्यासी की तरह वृक्ष के नीचे रहकर भगवान का भजन-कीर्तन करने लगे। उनके वैराग्य से प्रेरित होकर, वहां अन्य बड़े संत-महात्माओं का सत्संग होने लगा। फिर एक जगन्नाथ भक्त ने प्रभु की प्रेरणा से अपनी कन्या पद्मावती का विवाह जयदेव से कर दिया। वह गृहस्थ होकर भी संत का जीवन जीते रहे।
जयदेव ने राधाकृष्ण की, शृंगार रस से परिपूर्ण भक्ति का महिमागान एवं प्रचार किया। जयदेव के राधाकृष्ण सर्वत्र एवं पूर्णत: निराकार हैं। वे शाश्वत चैतन्य-सौन्दर्य की साक्षात अभिव्यक्ति हैं। अपनी काव्य रचनाओं में जयदेव ने राधाकृष्ण की व्यक्त, अव्यक्त, प्रकट एवं अप्रकट- सभी तरह की लीलाओं का भव्य वर्णन किया है।
पुलकेसि प्रथम
पुलकेसि प्रथम चालुक्य राजवंश के एक राजा थे।
कीर्तिवर्मन् प्रथम
कीर्तिवर्मन् प्रथम चालुक्य राजवंश के राजा थे। वो पुलकेसि प्रथम के उत्तराधिकारी थे।
विक्रमादित्य प्रथम
विक्रमादित्य प्रथम (कन्नड़: ವಿಕ್ರಮಾದಿತ್ಯ ೧) (६५५–६८० ई॰) चालुक्य राजपूत राजवंश के राजा और पुलकेसि द्वितीय के तृतीय पुत्र एवं उत्तराधिकारी थे।
विक्रमादित्य द्वितीय
विक्रमादित्य II (733 - 744 सीई पर शासन किया) राजा विजयदित्य का पुत्र था और अपने पिता की मृत्यु के बाद बदामी चालुक्य सिंहासन पर चढ़ गया। यह जानकारी 13 जनवरी, 735 ईस्वी के कन्नड़ में लक्ष्मीश्वर शिलालेखों से आती है शिलालेखों से यह पता चला है कि उनके राजद्रोह से पहले, एक ताज राजकुमार ( युवराजा ) के रूप में विक्रमादित्य II ने उनके खिलाफ सफल सैन्य अभियान चलाए थे आर्क दुश्मन, कांचीपुरम के पल्लव । उनकी सबसे महत्वपूर्ण उपलब्धियां तीन मौकों पर कांचीपुरम पर कब्जा कर रही थीं, पहली बार एक ताज राजकुमार के रूप में पहली बार, सम्राट के रूप में दूसरी बार और तीसरे बार अपने बेटे और ताज राजकुमार कीर्तिवर्मन II के नेतृत्व में कब्जा कर लिया गया था । यह एक अन्य कन्नड़ शिलालेख द्वारा प्रमाणित किया जाता है, जिसे विरुपक्ष मंदिर शिलालेख के रूप में जाना जाता है जो सम्राट को तीन अवसरों पर कांची के विजेता के रूप में दर्शाता है और श्री विक्रमादित्य-भतरार-म्यूम-कांचियान-म्यूम पराजिसिडोर पढ़ता है । अन्य उल्लेखनीय उपलब्धि प्रसिद्ध विरुपक्ष मंदिर ( लोकेश्वर मंदिर) और मल्लिकार्जुन मंदिर ( त्रिलोकेश्वर मंदिर) की उनकी रानी लोकदेवी और पट्टादकल में त्रिलोकदेवी द्वारा अभिषेक थी। ये दो स्मारक पट्टाडकल में यूनेस्को विश्व धरोहर स्मारकों का केंद्र टुकड़ा हैं।
अरबों के साथ संघर्ष  विक्रमादित्य के शासनकाल के प्रारंभिक वर्षों में, अरब आक्रमणकारियों ने खुद को सिंध में स्थापित किया था, उन्होंने दक्कन में धक्का दिया था। विक्रमादित्य के पुत्र अविनिजनश्री पुलाकेशिन , भाई जयसिम्हावारन जो लता शाखा (गुजरात) के गवर्नर थे, ने 739 सीई में उन्हें लड़ा और पराजित किया। विक्रमादित्य II ने अपने बहादुरी की सराहना की, उन्होंने पुलकेशिन पर अवनिजनसर (पृथ्वी के लोगों की शरण) का खिताब दिया। राष्ट्रकूट राजा दंडिवार्मा या दंतीदुर्ग ने अरबों के खिलाफ चालुक्य के साथ भी लड़ा।
कीर्तिवर्मन् २
चालुक्य राजवंश का राजा।
दन्तिदुर्ग
दन्तिदुर्ग (राष्ट्रकूट साम्राज्य) (736-756) ने चालुक्य साम्राज्य को पराजित कर राष्ट्रकूट साम्राज्य की नींव डाली। दंतिदुर्ग ने उज्जयिनी में हिरण्यगर्भ दान किया था, तथा उन्होंने महाराजाधिराज,परमेश्वर परमंभट्टारक इत्यादि उपाधियाँ धारण की थी। दंतिदुर्ग का उतराधिकारी कृष्ण प्रथम था, जिसने एलोरा के सुप्रसिद्ध कैलाश नाथ मंदिर का निर्माण करवाया था।
कृष्ण १
कृष्ण १ राष्ट्रकूट वंश के राजा थे।
गोविन्द २
मान्यखेट में अपनी राजधानी बनाकर दक्षिणपथ पर शासन करनेवाले जिन राष्ट्रकूट राजाओं ने सर्वप्रथम अपने वंश की वास्तविक राजनीतिक प्रतिष्ठा स्थापित की, उनमें प्रमुख थे दंतिदुर्ग और कृष्ण प्रथम। परंतु उनके पूर्व उस राजकुल में अन्य अनेक सामंत राजा हो चुके थे। गोविंद प्रथम उन्हीं में से एक था। संभवत: राष्ट्रकूटों की किसी अन्य सामान्य शाखा में भी गोविंद नाम का कोई सरदार हो चुका था। इसका आधार है विभिन्न वंशावलियों में गोविंद नाम की क्रम से दो बार प्राप्ति। परंतु मुख्य शाखा का गोविंद (प्रथम) सामंत उपाधियों को धारण करता था, जो दूसरे गोविंद के बारे में नहीं कहा जा सकता। डॉ॰ अल्तेकर उसका संभावित काल ६९० ई. से ७१० ई. तक निश्चित करते हैं। कुछ राष्ट्रकूट अभिलेखों से उसके शैव होने की बात ज्ञात होती है।
गोविंद द्वितीय कृष्ण प्रथम का पुत्र था और ७७३-७७४ ई. में कभी राजगद्दी का उत्तराधिकारी हुआ। अपने पिता के शासनकाल में भी वह प्रशासन से संबद्ध रहा और उसके अंतिम दिनों में युवराज नियुक्त कर दिया गया था। युवराज की अवस्था में ही उसने वेंग के पूर्वी चालुक्य शासक विष्णुवर्धन चतुर्थ को एक लड़ाई में हराया था। वह अच्छा घुड़सवार और योग्य सैनिक था। राजा होकर उसने 'प्रभूतवर्ष' और 'विक्रमावलोक' की उपाधियाँ धारण कीं। परंतु शासक के रूप में वह बड़ा निकम्मा निकला और भोगविलास में अधिक रुचि रखने लगा। प्रशासन और वंश की प्रतिष्ठा के विस्तार की चिंता उसने छोड़ दी, यहाँ तक कि प्रशासन का सारा उत्तरदायित्व उसने अपने छोटे भाई ध्रुव के हाथों में छोड़ दिया। स्वाभाविक था कि ध्रुव इस परिस्थिति से लाभ उठाता। अपने बड़े भाई और राजा की आज्ञाओं को प्राप्त किए बिना भी वह स्वयं भूमि आदि का दान देने लगा और अनेक दानपत्र अपने नाम से उसने प्रचारित किए। ध्रुव की इन प्रवृत्तियों से गोविंद द्वितीय का उसके प्रति संदेह उत्पन्न हो जाय, यह कुछ अप्रत्याशित था और वह अपने पद से हटा दिया गया। दोनों भाइयों के बढ़ते हुए मनोमालिन्य का प्रभाव सांमतों में बढ़ती हुई स्वतंत्रता की भावना पर हुआ। ध्रुव ने इस परिस्थिति से लाभ उठाया और साम्राज्य तथा वंश की प्रतिष्ठा की रक्षा का बहाना बनाकर उसने खुला विद्रोह कर दिया। गोविंद द्वितीय ने कांची, गंगवाड़ी, वेंगी और मालवा के राजाओं से सहायता माँगी, परंतु उनकी सैनिक सहायता के होते हुए भी ध्रुव सफल रहा। गोविंद द्वितीय सैनिक संघ और ध्रुव की सेनाओं के बीच युद्ध कहाँ हुआ, यह निश्चित नहीं है, परंतु वह था निर्णायक और उसमें ध्रुव की विजय हुई। विजय के बद उसने अपने भाई का क्या किया, यह भी ज्ञात नहीं है, परंतु उसकी राजगद्दी तो उसने छीन ही ली और संभवत: ७८० ई. में उसपर स्वयं आसीन भी हो गया।
ध्रुव धारवर्ष
ध्रुव धारवर्ष राष्ट्रकूट वंश के राजा थे। वह पहले राष्ट्रकूट शासक थे जिन्होंने कन्नौज में अधिकार करने हेतु त्रिपक्षीय संघर्ष में भाग लिया तथा प्रातिहार नरेश वत्सराज और पाल नरेश धर्मपाल को पराजित किया।
कृष्ण २
कृष्ण २ राष्ट्रकूट वंश के राजा थे।
इन्द्र ३
इन्द्र ३ राष्ट्रकूट वंश के राजा थे।
अमोघवर्ष २
अमोघवर्ष २ राष्ट्रकूट वंश के राजा थे।
गोविन्द ४
गोविन्द ४ राष्ट्रकूट वंश के राजा थे।
गोविंद चतुर्थ इंद्र तृतीय का द्वितीय पुत्र था और अपने बड़े भाई अमोघवर्ष द्वितीय को राजगद्दी से हटा एवं मारकर राष्ट्रकूट की राजगद्दी पर बैठा था। इस घटना के ठीक समय के बारे में कुछ निश्चित रूप से नहीं कहा जा सकता। सिंहासनारोहण के समय वह लगभग २०-२५ वर्षों का नवजवान था। परंतु दुर्भाग्यवश उसकी प्रवृत्ति भोगविलास में अधिक थी। अपने सौंदर्य और जवानी को उसने नाच, गान और इंद्रियभोग में लगाया और राजकाज की चिंता बिलकुल ही छोड़ दी। जनता और राष्ट्रकूट साम्राज्य के शुभचितंक सांमतों को इस बात से बड़ी चिंता हुई और सबने उसके चचा अमोघवर्ष तृतीय से उससे मुक्ति दिलाने क आग्रह किया। अमोघवर्ष ने स्वयं उसके विरुद्ध योजनाओं का प्रारंभ किया हो, ऐसा नहीं लगता, परंतु अपने भतजे (गोविंद चतुर्थ) की बदनामी और अन्य सारी परिस्थितियों को अपने अनुरूप पाकर उसने गोविंद को गद्दी से हटा दिया। इस कार्य में उसे अपने संबंधी चेदिराज से सहायत मिली। उसका निजी व्यक्तित्व और सुचरित्र भी उसके पक्ष में था और ९३६ के आसपास गोविंद चतुर्थ को अपदस्थ कर उसने गद्दी ले ली।
अमोघवर्ष ३
अमोघवर्ष ३ राष्ट्रकूट वंश के राजा थे।
कृष्ण तृतीय
कृष्ण तृतीय ( 939 – 967 ई), मान्यखेत के राष्ट्रकूट राजवंश का अन्तिम महान एवं योग्य शासक था। इसने अपने राज्यारोहण के समय 'अकालवर्ष ' की उपाधि धारण की एवं कांची और तंजौर को जीतने के बाद 'कांचीयुम तंजेयमकोंड' (कांची तंजौर का विजेता ) की उपाधि भी ग्रहण की थी ।
इसके दरबार में कन्नड भाषा के के कवि पंप, पोन्न व रन्न को संरक्षण प्राप्त था । जो 'कन्नड भाषा के त्रि-रत्न' कहलाते हैं ।
1.पंप- पंप रामायण,भारत,आदि पुराण ग्रंथ की ।
पंप कन्नड भाषा का प्रसिद्ध लेखक था ।
2.पोन्न- पोन्न ने 'शांतिपुराण' ग्रंथ की रचना की ।
3.रन्न- 'अजितपुराण' के रचयिता । एवं योग्य शासक था।
खोट्टिग अमोघवर्ष
खोट्टिग अमोघवर्ष राष्ट्रकूट वंश का एक राजा।
खोट्टिग राष्ट्रकूट राजवंश के कृष्ण तृतीय का छोटा भाई जो उसके मरने के बाद ९६८ ई. में मान्यखेट की गद्दी पर बैठा। वे दोनों ही अमोघवर्ष तृतीय के पुत्र थे, परंतु उनकी माताएँ संभवत: भिन्न थीं। खोट्टिग की माता का नाम कंदक देवी था। उसके समय से राष्ट्रकूट साम्राज्य का पतन प्रारंभ हो गया। उसके उत्तर में स्थित मालवा के परमारों ने राष्ट्रकूटों के क्षेत्रों पर धावे शुरू कर दिए। उदयपुर प्रशस्ति से ज्ञात होता है कि परमार राजा हर्षदेव (सियक द्वितीय) ने खोट्टिग की राज्यलक्ष्मी को युद्ध में बंदी बना लिया। परमारों के इस आक्रमण के समय खोट्टिग काफी वृद्ध था और वह उसका सफलतापूर्वक सामना न कर सका। परमार सेनाओं ने नर्मदा नदी को परमार राष्ट्रकूट की राजधानी मान्यखेट को ९७२ ई. में घेर लिया, उस लूटा और उस पर कब्जा कर लिया। लौटते समय उसके सैनिकों ने सचिवालय में रखी हुई राष्ट्रकूट दानपत्रों की प्रतिलिपियों तक को ले लिया। निश्चय ही राष्ट्रकूट शक्ति का यह भारी अपमान था और खोट्टिग उसके दुख से सँभल न सका। अल्तेक के मतानुसार सितंबर, ९७२ ई. में भग्नहृदय वह मर गया।
कर्क २
कर्क २ राष्ट्रकूट वंश के राजा थे।
इन्द्र ४
इन्द्र ४ राष्ट्रकूट वंश के राजा थे।
प्रतीच्य चालुक्य
प्रतीच्य चालुक्य पश्चिमी भारत का राजवंश था जिसने २१६ वर्ष राज किया।वीर बल्लाल २ (होयसल साम्राज्य) (1173 - 1220) ने इसे पराजय कर नये राज्य की नींव रखी।
तैलप २
प्रतीच्य चालुक्य, पश्चिमी भारत, राजवंश का राजा।
विक्रमादित्य ५
प्रतीच्य चालुक्य, पश्चिमी भारत, राजवंश का राजा।
विक्रमादित्य ६
विक्रमादित्य षष्ठ (1076 – 1126 ई) पश्चिमी चालुक्य शासक था। वह अपने बड़े भाई सोमेश्वर द्वितीय को अपदस्थ कर गद्दी पर बैठा। चालुक्य-विक्रम संवत् उसके शासनारूढ़ होने पर आरम्भ किया गया। सभी चालुक्य राजाओं में वह सबसे अधिक महान, पराक्रमी था तथा उसका शासन काल सबसे लम्बा रहा। उसने 'परमादिदेव' और त्रिभुवनमल्ल' की उपाधि धारण की।
वह कला और साहित्य का संरक्षक और संवर्धक था। उसके दरबार में कन्नड और संस्कृत के प्रसिद्ध कवि शोभा देते थे। उसके भाई कीर्तिवर्मा ने कन्नड में 'गोवैद्य' नामक पशुचिकित्सा ग्रन्थ लिखा। ब्रह्मशिव ने कन्नड में 'समयपरीक्षे' नामक ग्रन्थ लिखा और 'कविचक्रवर्ती' की उपाधि प्राप्त की। १२वीं शताब्दी के पूर्व किसी और ने कन्नड में उतने शिलालेख नहीं लिखवाये जितने विक्रमादित्य षष्ठ ने। संस्कृत के प्रसिद्ध कवि बिल्हण ने 'विक्रमांकदेवचरित' नाम से राजा का प्रशस्ति ग्रन्थ लिखा। विज्ञानेश्वर ने हिन्दू विधि से सम्बन्धित मिताक्षरा नामक प्रसिद्ध ग्रन्थ लिखा। चन्दलादेवी नामक उसकी एक रानी (जिसे अभिनव सरस्वती कहते थे) अच्छी नृत्यांगना थी। अपने चरमोत्कर्ष के समय चन्द्रगुप्त षष्ठ का विशाल साम्राज्य दक्षिण भारत में कावेरी नदी से आरम्भ करके मध्य भारत में नर्मदा नदी तक विस्तृत था। सोमेश्वर प्रथम के समय विक्रमादित्य गंगवारी जनपद का शासक थे। उन्होंने अपने भाई जयसिम्हा की मदद से अपने भाई के खिलाफ विद्रोह कर सत्ता हथिया ली थी।
तैलप ३
प्रतीच्य चालुक्य, पश्चिमी भारत, राजवंश का राजा।
जगदेकमल्ल तृतीय
जगदेकमल्ल तृतीय, पश्चिमी भारत के प्रतीच्य चालुक्य राजवंश का राजा था।
११४६ से ११८१ ई. तक के काल में कल्याणी पर कलचुरि लोगों का अधिकार रहा। किंतु ११६३ में तैल द्वितीय की मृत्यु के बाद भी चालुक्यों ने अपना दावा नहीं छोड़ा। जगदेकमल्ल तृतीय इसी समय हुआ। उसके अभिलेखों की तिथि ११६४ से ११८३ तक है। कदाचित् वह तैल तृतीय का पुत्र था। संभवत: परिस्थिति के अनुकूल वह कभी कलचुरि नरेश का आधिपत्य स्वीकार करता था और कभी स्वतंत्र शासक के रूप में राज्य करता था। उसके अभिलेख चितलदुर्ग, बेल्लारी और दूसरे जिलों से प्राप्त हुए हैं। एक अभिलेख में तो उसे कल्याण से राज्य करता हुआ कहा गया है। विजय पांड्य उसका सामन्त था।
सोमेश्वर ४
प्रतीच्य चालुक्य, पश्चिमी भारत, राजवंश का राजा।
वीर बल्लाल २
वीर बल्लाल २ (होयसल साम्राज्य) (1173 - 1220) ने प्रतीच्य चालुक्य पराजय कर नये राज्य की नींव रखी।
विष्णुवर्धन का पौत्र एवं नरसिंह प्रथम का पुत्र वीर बल्लाल होयसल वंश का सबसे प्रसिद्ध राजा हुआ। वह 12वीं सदी के अंतिम भाग में द्वारसमुद्र के राज्य का स्वामी बना था। इसने अमृतेश्वर मन्दिर भी बनवाया था। इसके समय में कल्याणी के चालुक्यों की शक्ति बहुत क्षीण हो गयी थी और दक्षिणापथ में उनका स्थान देवगिर के यादवों ने ले लिया। 1187 ई0 में यदुवंशी राजा भिल्लम ने अंतिम चालुक्य राजा सोमेश्वर चतुर्थ को परास्त कर कल्याणी पर अधिकार कर लिया। अतः जब वीर बल्लाल ने उत्तर की ओर अपनी शक्ति का विस्तार शुरू किया तो उसका संघर्ष प्रधानतया देवगिरि शासक यादव राजा भिल्लम पंचम के साथ ही हुआ। वीर बल्लाल, देवगिरि के शासक भिल्लम पंचम को परास्त करने में समर्थ हुआ और भिल्लम पंचम ने रणक्षेत्र में ही वीरगति प्राप्त की। 1192-93 ई0 में बल्लाल द्वितीय ने अपनी स्वाधीनता घोषित कर सम्राट सूचक उपाधियां धारण की। 1220 ई0 के लगभग वीर बल्लाल की मृत्यु हो गयी।
वीर बल्लाल ने अपनी मृत्यु से पूर्व ही अपने पुत्र नरसिंह द्वितीय को होयसलों के सुदृण एवं विस्तृत साम्राज्य का अधिपति बना दिया था। इसके शासन काल में यादवों तथा पांड्यों से निरन्तर संघर्ष चलता रहा। होयसलों का उत्कर्ष देर तक कायम नहीं रह सका। प्रतापी यादव राजा सिंघण (1210-1247 ई0) ने अपने पितामह के अपमान और पराजय का परिशोध करने के लिए होयसालों पर आक्रमण किया और उनके प्रदेशों को विजय कर लिया। इस समय होयसाल-राज्य के राजसिंहासन पर राजा नरसिंह द्वितीय विराजमान था जो वीर बल्लाल का पुत्र था । नरसिंह द्वितीय के उत्तराधिकारी होयसल राजाओं का इतिहास अंधकार में है। नरसिंह द्वितीय यादवों के विरुद्ध कभी भी सफल न हो सका । इस प्रकार 1234-35 ई0 तक होयसल वंश की प्रतिष्ठा को सुरक्षित करते हुए नरसिंह द्वितीय जीवित रहा ।
नृप काम २
नृपकाम अथवा नृप काम (१०२२–१०४७) होयसल राजवंश का एक राज था। यह द्वार समुद्र के होयसल राजाओं में से एक था और इसका उत्तराधिकारी विनयादित्य बना।
होयसल विनयादित्य
विनयादित्य (१०४७-९८) होयसल राजवंश का राजा था।
वीर बल्लाल १
होयसल राजवंश का राजा।
बल्लाल प्रथम भी चालुक्य शासक विक्रमादित्य षष्ठ के अधीन था जिसने 'त्रिभुवनमल्ल' की उपाधि धारण की। बल्लाल प्रथम ने ११०० ई से १११० तक शासन किया।
नरसिंह १
होयसल राजवंश का राजा।
वीर नरसिंह २
होयसल राजवंश का राजा।
वीर सोमेश्वर
होयसल राजवंश का राजा।
नृसिंह तृतीय
नृसिंह तृतीय (1263~1292) होयसल राजवंश के राजा थे। उनके कार्यकाल में उनके भाई और कन्ननुर के राजा रामनाथ से लड़ाई रही।
मिशेल दनिनो
मिशेल दनिनो (जन्म: ४ जून १९५६-), फ्रांस में जन्मे। अब यह भारत के नागरिक हैं। इन्होंने भारतीय संस्कृति पर महत्वपूर्ण शोध किया है।
इन्होंने सनातन धर्म अपना लिया है। यह श्री अरविन्द की विचारधारा के अनुयायी हैं।
नलिनि कान्त गुप्त
नलिनि कान्त गुप्त (1889-1983) श्री अरविन्द के एक प्रमुख शिष्य।
कैखुसरो दादाभाई सेठना
कैखुसरो दादाभाई सेठना (1904 -) श्री अरविन्द के एक प्रमुख शिष्य। इनका दूसरा नाम अमल किरण है।
एम पी पण्डित
श्री अरविन्द के एक प्रमुख शिष्य। वह श्रीमाता के सचिव थे।
https://web.archive.org/web/20061119151512/http://www.mppandit.com/
प्रणब
प्रणब एक भारतीय नाम है जो प्रणव का अपभ्रंश है। यह असमीया, बंगाली, ओड़िया और नेपाली में काफी प्रचलित है।
दक्षिण ओडिशा में इसे भगवान का मिथक माना जाता है।
सतप्रेम
सतप्रेम (1923-2007) श्री अरविन्द के एक प्रमुख शिष्य।
इन्द्र सेन
इन्द्र सेन (१९०३-1994) श्री अरविन्द के एक प्रमुख शिष्य थे। इन्होंने श्री अरविन्द के सिद्धान्तों का पूर्ण मनोविज्ञान शब्द के रूप में सर्वप्रथम प्रयोग किया।
इंद्र सेन एमए, एलएलबी, पीएचडी(१३ मई १९०३ - १४ मार्च १९९४) श्री अरबिंदो और मां, मनोवैज्ञानिक, लेखक, और शिक्षक, और एक शैक्षणिक अनुशासन के रूप में इंटीग्रल मनोविज्ञान के संस्थापक के भक्त थे। सेन का जन्म कलकत्ता के एक बंगाली हिंदू परिवार में पंजाब के झेलम जिले(अब पाकिस्तान का हिस्सा)में हुआ था, लेकिन दिल्ली में बड़ा हुआ जब उनका परिवार वहां चले गए। एक युवा उम्र से वह आध्यात्मिक खोज में रुचि रखते थे। उन्होंने दिल्ली विश्वविद्यालय में दर्शन और मनोविज्ञान दोनों में एक मास्टर की डिग्री पूरी की। अपनी पढ़ाई को आगे बढ़ाने के लिए, उन्होंने जर्मनी में फ्रैबर्ग विश्वविद्यालय में नामांकित किया, और मनोविज्ञान में पीएचडी प्राप्त की। उन्होंने मार्टिन हाइडेगर के व्याख्यान में भाग लिया और कोइनेग्सबर्ग विश्वविद्यालय में भारतीय दर्शनशास्त्र और संस्कृत को पढ़ाया। इस समय, उनके मुख्य हित हेगेल के दर्शन थे, और जंग का मनोविज्ञान।
पूर्ण मनोविज्ञान
श्री अरविन्द के सिद्धान्तों का पूर्ण मनोविज्ञान शब्द के रूप में सर्वप्रथम प्रयोग किया इन्द्र सेन ने किया।
स्वराज प्रकाश गुप्त
स्वराज प्रकाश गुप्त (१९३२ -) भारत के एक प्रमुख पुरातत्त्व शास्त्री हैं।
पश्चिमी घाट
भारत के पश्चिमी तट पर स्थित पर्वत श्रृंखला को पश्चिमी घाट या सह्याद्रि कहते हैं। दक्‍कनी पठार के पश्चिमी किनारे के साथ-साथ यह पर्वतीय श्रृंखला उत्‍तर से दक्षिण की तरफ 1600 किलोमीटर लम्‍बी है। विश्‍व में जैविकीय विवधता के लिए यह बहुत महत्‍वपूर्ण है और इस दृष्टि से विश्‍व में इसका 8वां स्थान है। यह गुजरात और महाराष्ट्र की सीमा से शुरू होती है और महाराष्ट्र, गोवा, कर्नाटक, तमिलनाडु तथा केरल से होते हुए कन्याकुमारी में समाप्‍त हो जाती है। वर्ष 2012 में यूनेस्को ने पश्चिमी घाट क्षेत्र के 39 स्‍थानों को विश्व धरोहर स्‍थल घोषित किया है।" पश्चिमी घाट का संस्कृत नाम सह्याद्रि पर्वत है। यह पर्वतश्रेणी महाराष्ट्र में कुंदाइबारी दर्रे से आरंभ होकर, तट के समांतर, सागरतट से ३० किमी से लेकर १०० किमी के अंतर से लगभग ४,००० फुट तक ऊँची दक्षिण की ओर जाती है। यह श्रेणी कोंकण के निम्न प्रदेश एवं लगभग २,००० फुट ऊँचे दकन के पठार को एक दूसरे से विभक्त करती है। इसपर कई इतिहासप्रसिद्ध किले बने हैं। कुंदाईबारी दर्रा भरुच तथा दकन पठार के बीच व्यापार का मुख्य मार्ग है। इससे कई बड़ी बड़ी नदियाँ निकलकर पूर्व की ओर बहती हैं। इसमें थाल घाट, भोर घाट, पाल घाट तीन प्रसिद्ध दर्रे हैं। थाल घाट से होकर बंबई-आगरा-मार्ग जाता है। कलसूबाई चोटी सबसे ऊँची (५,४२७ फुट) चोटी है। भोर घाट से बंबई-पूना मार्ग गुजरता है। इन दर्रो के अलावा जरसोपा, कोल्लुर, होसंगादी, आगुंबी, बूँध, मंजराबाद एवं विसाली आदि दर्रे हैं। अंत में दक्षिण में जाकर यह श्रेणी पूर्वी घाट पहाड़ से नीलगिरि के पठार के रूप में मिल जाती है। इसी पठार पर पहाड़ी सैरगाह ओत्तकमंदु स्थित है, जो सागरतल से ७,००० फुट की ऊँचाई पर बसा है। नीलगिरि पठार के दक्षिण में प्रसिद्ध दर्रा पालघाट है। यह दर्रा २५ किमी चौड़ा तथा सगरतल से १,००० फुट ऊँचा है। केरल-मद्रास का संबंध इसी दर्रे से है। इस दर्रे के दक्षिण में यह श्रेणी पुन: ऊँची हाकर अन्नाईमलाई पहाड़ी के रूप में चलती है। पाल घाट के दक्षिण में श्रेणी की पूर्वी पश्चिमी दोनों ढालें खड़ी हैं। पश्चिमी घाट में सुंदर सुंदर दृश्य देखने को मिलती हैं। जंगलों में शिकार भी खेला जाता है। प्राचीन समय से यातायात की बाधा के कारण इस श्रेणी के पूर्व एवं पश्चिम के भागों के लोगों की बोली, रहन सहन आदि में बड़ा अंतर है। यहाँ कई जंगली जातियाँ भी रहती हैं।पश्चिमी घाट डेक्कन पठार के पहाड़ी गलती और क्षीण किनारे हैं। भूगर्भीय सबूत बताते हैं कि वे लगभग 150 मिलियन वर्ष पहले गोंडवाना के महाद्वीप के टूटने के दौरान गठित हुए थे। भूगर्भीय सबूत बताते हैं कि मेडागास्कर से तोड़ने के बाद भारत का पश्चिमी तट 100 से 80 मीरा के आसपास कहीं भी आया था। ब्रेक-अप के बाद, भारत का पश्चिमी तट ऊंचाई में कुछ 1,000 मीटर (3,300 फीट) अचानक चट्टान के रूप में दिखाई देगा। बेसल्ट 3 किमी (2 मील) की मोटाई तक पहुंचने वाली पहाड़ियों में पाया जाने वाला प्रमुख चट्टान है। पाए गए अन्य रॉक प्रकारों में क्रोनोलाइट्स, ग्रेनाइट गनीस, खोंडालाइट्स, लेप्टाइनाइट्स, क्रिस्टलीय चूना पत्थर, लौह अयस्क, डोलराइट्स और एनर्थोसाइट्स की अलग-अलग घटनाओं के साथ मेटामोर्फिक गनीस होते हैं। दक्षिणी पहाड़ियों में अवशिष्ट पार्श्व और बॉक्साइट अयस्क भी पाए जाते हैं। पश्चिमी घाट की सबसे ऊंची चोटी अनैमुड़ी (2695 मी.) है
sun il Ravi bairwa
पूर्वी घाट
पूर्वी धाट भारत मे ओडिसा से लेकर तमिलनाडु तक विस्कृत पर्वतीय क्षेत्र जोकि की वर्तमान में बड़ी-बड़ी नदिमों द्वारा विच्छेदित होकर एक असतत शृंखला में बदल गया है। इसकी औसत उचाई 600 मीटर तक है। पूर्वी धाट का विस्तार उत्तर - पूर्व में महानदी की घाटी से लेकर दक्षिण में बंगाल की खाड़ी के समानांतर नीलगिरी की पहाड़ियों तक हैं इसकी चौड़ाई उत्तर में 200 किमी तथा दक्षिण में 100 किमी है। इसकी पहाड़ियों के मध्य से प्रायद्वीपीय भारत की चार प्रमुख नदियों से होकर गुजरती है , जिसे गोदावरी , महानदी , कृष्ण और कावरी कि नाम से जाना जाता है । कोरोमंडल तट क्षेत्र सहित तटीय मैदान इसके इसके और बंगाल की खाड़ी के मध्य स्थित है। इसका सबसे ऊँचा पर्वत शिखर अरमाकोंडा(1620 मी) हैं। शिवराय , जवादी , पल्कोंडा और नाल्लामल्ला इसकी प्रमुख पहाड़िया है। मुख्य रूप से यह उठणकटिबंधीय नम पर्णपाती वनस्पतियों वाला वन हैं। यहां के कई क्षेत्रों की आरक्षित क्षेत्र घोषित किया गया है ।पूर्वी घाट पर्वत की सबसे ऊंची चोटी झिंडागड़ा है जिसकी ऊंचाई 1690 मीटर है और यह विशाखापत्तनम जिले में स्थित है।
योगिनी
योगाभ्यास करने वाली स्त्री को योगिनी या योगिन कहा जाता है। पुरुषों के लिए इसका समानांतर योगी है।
भारत में चार प्रमुख चौसठ-योगिनी मंदिर हैं। दो ओडिशा में तथा दो मध्य प्रदेश में।
ग्राम पंचायत मितावली, थाना रिठौराकलां, ज़िला मुरैना (मध्य प्रदेश) में यह प्राचीन चौंसठ योगिनी शिव मंदिर है। इसे 'इकंतेश्वर महादेव मंदिर' के नाम से भी जाना जाता है। इस मंदिर की ऊंचाई भूमि तल से 300 फीट है। इसका निर्माण तत्कालीन प्रतिहार क्षत्रिय राजाओं ने किया था। यह मंदिर गोलाकार है। इसी गोलाई में बने चौंसठ कमरों में हर एक में एक शिवलिंग स्थापित है। इसके मुख्य परिसर में एक विशाल शिव मंदिर है। भारतीय पुरातत्व विभाग के मुताबिक़, इस मंदिर को नवीं सदी में बनवाया गया था। कभी हर कमरे में भगवान शिव के साथ देवी योगिनी की मूर्तियां भी थीं, इसलिए इसे चौंसठ योगिनी शिवमंदिर भी कहा जाता है। देवी की कुछ मूर्तियां चोरी हो चुकी हैं। कुछ मूर्तियां देश के विभिन्न संग्रहालयों में भेजी गई हैं। तक़रीबन 200 सीढ़ियां चढ़ने के बाद यहां पहुंचा जा सकता है। यह सौ से ज़्यादा पत्थर के खंभों पर टिका है। किसी ज़माने में इस मंदिर में तांत्रिक अनुष्ठान किया जाता था। मौजूदा समय में भी यहां कुछ लोग तांत्रिक सिद्धियां हासिल करने के लिए यज्ञ करते हैं।
श्रीमाता
श्री माता (जन्म नाम मिरा अल्फ़ासा) (1878-1973) श्री अरविन्द की शिष्या और सहचरी थी।
श्री माँ फ्रांसीसी मूल की भारतीय आध्यात्मिक गुरु थी। हिंदू धर्म लेने से पहले तक उनका नाम था मीरा अलफासा। उन्हें श्री अरविन्द माता कहकर पुकारा करते थे इसलिये उनके दुसरे अनुयायी भी उन्हें श्रीमाँ कहने लगे। मार्च 29 1914 में श्रीमाँ पण्डीचेरी स्थित आश्रम पर श्री अरविन्द से मिली थीँ और उन्हे भारतीय गुरुकूल का माहौल अछा लगा था। प्रथम विश्वयुद्ध के समय उन्हे पण्डिचेरी छोड़कर जापान जाना पड़ा था। वहाँ उनसे विश्वकवि रविन्द्रनाथ टैगोर से मिले और उन्हे हिन्दू धर्म की सहजता का एहसास हुआ। 24 नवम्बर 1926 में मीरा आलफासा पण्डिचेरी लौट कर श्रीअरविन्द की शिष्या बनीं। श्रीमाँ के जीवन की आखरी 30वर्ष का अनुभव एक पुस्तक में लिखा गया है इसका मूल अंग्रेजी नाम है "'दी अजेण्डा '"। अरविन्द उन्हे दिव्य जननी का अवतार कहा करते थे। उन्हे ऐसे करने का जब कारण पूछा गया तो उन्होनें इस पर "'दी मदर '" नाम से एक प्रबन्ध लिखा था।
श्रीमाँ/मिर्रा अलफासा का बचपन पैरिस में कटा था।
1878 में पैरिस में मूल तर्किस् इहुदी पिता मरिस Maurice तथा इजिप्शियन माता माथिलडे के गोद में उनका जन्म हुआ था। माटेओ (Matteo) उनका एक बड़ा भाई भी था। मिरा अलफासा के जन्म से पूर्व उनके पितामाता अपना देश छोड़ कर‌ फ़्रान्स चले आये थे। बचपन के आठ साल उन्होंने 62 Boulevard Haussmann नामक जगह पर बिताया था।
अपने बाल्यकाल का अनुभव के बारे में मिरा आलफासा नें एक किताब में बताया है।
5 वर्ष के आयु में वो खुद को दूसरी दुनिया से आयी समझती थी‌ और 13 वर्ष तक आते आते वो तन्त्र-मन्त्र आदि अद्भुत विद्याओं का अभ्यास करने लगी थी।
14 वर्ष के उम्र में उनका दाखिला एक कला केन्द्र में हुआ ओर एक वर्ष वाद उन्होने एक रहस्यमय पुस्तक लिखा था The Path of Later On (Alfasa ୧୮୯୩). उसी वर्ष वो अपनी माता की साथ इटली गई। 16 वर्ष की उम्र में मिरा अलफासा नें École des Beaux-Arts नामका नाटक कंपनी में काम किया। वहाँ उन्हे सभी "the Sphinx") बुलाया करते थे। 1987 में मिरा आलफासा प्रसिद्ध इटालियन कुक् Gustave Moreau के छात्र हेनेरी मोरिसेट से विवाह बन्धन में बंध गयी। विवाह पश्चात मिरा और हेनरी 15 Rue Lemersiar में रहने लगे। इस बीच पैरिस कलाकेन्द्र में उन्होने अपना योगदान दिया। युँ देखाजाय तो मिरा अलफासा वेनसेट नें 20वर्ष के अपने अपने प्रारम्भिक जीवन में उछ्छतम शीखर पर पहचँगयी थीँ। कुछ दिन के अतंराल में उनको स्वामी विवेकानंद का लिखा एक पुस्तक मिला। यहाँ से उनके मनमें भारतीय संस्कृति सभ्यता और धर्म को जानने की उत्सुुकता बढ़ी। 2 वर्ष बाद उन्होने एक भारतीय और एक फ्राँसीसी को गीता पढ़ने के लिये प्रेरित किया। तब मिरा नें गीता का फ्रेंच अनुवाद ही पढ़ा था वो उतना उत्कृष्ट न था पर वो इसका मर्म और उद्देश्य समझगयी थीँ। 1898 में वे आंड्रे नामक पूत्र का माता बनीँ।
मिर्रा कहती है कि 1904 में एक कृष्णवर्ण एसिआई व्यक्ति का चहरा दिखा उन्होने उन्हे कृष्ण कहा। 1905 में मिरा Max Théon नामक एक साधक से मिलीँ और दुसरीबार मिलने के लिये अपने पति मोरिसेट के साथ Tlemcen, Algeria स्थित उनके वासभवन में गई थीँ। वहाँ उन्होने थिअन और उनकी पत्नी से आध्यात्मिक साधना आदि के वारे में शिक्षा प्राप्त हुआ। 1908 में मिरा नें मोरिसेट को तलाक दे दिया और 49 Ru de ,पैरिस चलीगयी और नियमित साधनारत हो गयी।
सुजाता नाहर
सुजाता नाहर (१९२५ -) श्रीमाता की जीवनी-लेखिका है।
योग (बहुविकल्पी)
योग शव्द का शब्दार्थ "जोड़ना" होता है। इसी अर्थ पर आधारित इसके कई अलग अर्थ हो सकते हैं -
मजापहित साम्राज्य
मजापहित साम्राज्य इंडोनेशिया में १२९३-१५०० तक चला। इस हिन्दू साम्राज्य में देश बहुत महान बना और इसे स्वर्ण युग माना जाता है।
हयाम वुरुक इसका सबसे शक्तिशाली और सफल सम्राट था।
कीर्तिराजस जयवर्धन
मजापहित साम्राज्य, इंडोनेशिया का सम्राट। इन्हें 'रादेन विजय', 'नरार्य संग्रामविजय', आदि नामों से भी जाना जाता है। इन्होने 1293 से 1309 तक शासन किया। ये मजापहित साम्राज्य के संस्थापक और प्रथम राजा थे। इस साम्राज्य की स्थापना का इतिहास कई अभिलेखों में मिलता है जिसमें परारतों और नगरकिर्तागम सम्मिलित हैं। उसके शासनकाल में जावा पर मंगोलों का आक्रमण हुआ था जिसमें युवान वंश के शासक कुबलई खान की सेना और जलसेना के साथ संघर्ष हुआ और अन्ततः कीतिराजस की विजय हुई और मंगोल साम्राज्य का विभाजन हुआ।
जयनागर
मजापहित साम्राज्य, इंडोनेशिया का सम्राट (1309-1328)।
इसके कुकर्मों के कारण इसकी हत्या हुई। इसके पश्चात इसकी विमाता ने अपनी पुत्री त्रिभुवन विजयतुंगदेवी को सम्राज्ञी बनाया।
त्रिभुवन विजयतुंगदेवी
त्रिभुवन विजयतुंगदेवी मजापहित साम्राज्य, इंडोनेशिया की सम्राज्ञी थी।
हयाम वुरुक उसका पुत्र था। त्रिभुवन विजयतुंगगादेवी, जो उनके पुनर्जन्म नाम त्रिभुवनोत्तुंगगादेवी जयविष्णुवर्धनी के नाम से भी जानी जाती हैं, जिन्हें दैत गीतरज के नाम से भी जाना जाता है, एक जावा की महारानी राजक थीं और 1328 से 1350 तक शासन करने वाली तीसरी माजापहित सम्राटनी थीं। उन्होनें भरै कहूरीपन(कहूरीपन की महारानी) की उपाधी भी ली थीं। अपने प्रधान मंत्री गजा माडा की मदद से, उसने साम्राज्य का व्यापक विस्तार किया। परंपरागत उन्हें असाधारण वीरता, ज्ञान और बुद्धि की महिला के रूप में उल्लेख किया जाता हे।
हयाम वुरुक
हयाम वुरुक श्री राजसनगर (राज 1350 - 1389) मजापहित साम्राज्य, इंडोनेशिया का सम्राट।
उसका प्रधान मन्त्री और सेनापति (महापति) गजह मद था। दूसरा सफल सेनापति आदित्यवर्मन् था।
ब्रविजय २
मजापहित साम्राज्य, इंडोनेशिया का सम्राट।
ब्रविजय ६
ब्रविजय ६ मजापहित साम्राज्य, इंडोनेशिया का सम्राट थे।
ब्रविजय ५
मजापहित साम्राज्य, इंडोनेशिया का सम्राट।
ब्रविजय ४
मजापहित साम्राज्य, इंडोनेशिया का सम्राट।
ब्रविजय ३
मजापहित साम्राज्य, इंडोनेशिया का सम्राट।
गजह मद
गजह मद (d. 1364) मजापहित साम्राज्य, इंडोनेशिया का प्रधान मन्त्री और सेनापति ("महापति") हयाम वुरुक के राजकाल में था।
उसके नाम पर गजह मद विश्वविद्यालय इंडोनेशिया का सबसे बडा विश्वविद्यालय है।
सञ्जय राजवंश
संजय राजवंश
संजय राजवंश जावा द्वीप का वंश था। कुछ विद्वान समझते हैं कि यह शैलेन्द्र राजवंश का विभाग था। यह माताराम राजवंश से पहले आता है।
शैलेन्द्र राजवंश
शैलेन्द्र राजवंश इंडोनेशिया का एक प्राचीन राजवंश था। इसका उदय जावा में ८वीं सदी में हुआ। शैलेन्द्र लोग बौद्ध धर्म की महायान शाखा के सक्रिय प्रवर्तक थे और विश्व प्रसिद्ध बोरोबुदुर मन्दिर सहित मध्य जावा के केंदु समतल क्षेत्र पर शासन किया।
माताराम राजवंश
माताराम इंडोनेशिया का एक प्राचीन राजवंश था।
श्रीविजय राजवंश
श्रीविजय राजवंश इंडोनेशिया का एक प्राचीन राजवंश था। इस राज्य की स्थापना चौथी शती ई. में या उससे भी पहले हुई थी।सातवीं शताब्दी में 'श्रीविजय' या 'श्रीभोज' वैभव के शिखर पर था।
671 ई. में चीनी यात्री इत्सिंग श्रीभोज होते हुए भारत आया था। उसने यहां की राजधानी 'भोज' लिखी है। चीनी यात्री इत्सिंग के लेख के अनुसार श्रीविजय बौद्ध संस्कृति तथा शिक्षा का केन्द्र था। 7वीं शती ई. में मलय प्रायद्वीप में भी श्रीविजय की राज्य सत्ता स्थापित हो गई थी। श्रीविजय का नामांतर 'श्रीविषय' है।
केदिरि राजवंश
इंडोनेशिया का एक प्राचीन राजवंश था। द्वीप है।
संजय (माताराम)
माताराम राजवंश का शासक।
दक्ष माताराम
माताराम राजवंश का शासक।
मपु सिनदोक
माताराम राजवंश का शासक।
श्री ईशान तुंगविजय
माताराम राजवंश का शासक।
प्रम्बनन
प्रम्बनन ("परब्रह्मन्" का विकृत रूप) जावा में एक विशाल हिन्दु मन्दिर-परिसर है। इसका निर्माण ८५० में हुआ।  यह युनेस्को विश्व धरोहर स्थल है और लोकप्रिय पर्यटन स्थल और तीर्थस्थान भी है।
इसमें तीन प्रमुख मन्दिर शिव, विष्णु और ब्रह्मा की हैं। शिव मन्दिर में तीन और मूर्तियां हैं- दुर्गा, गणेश और अगस्त्य की। शिव, ब्रह्मा, विष्णु के वाहन नन्दी, हंस और गरुड के भी मन्दिर हैं।
दुर्गा की मूर्ति को "लोरो जोंगरंग" (पतली कुमारी) भी कहते हैं। यह मन्दिर दुर्गा के इस नाम "लोरो जोंगरंग" से भी विख्यात है। बहुत काल तक यह मन्दिर खण्डहर था। पुनरोत्थान के पश्चात यहां के जावा द्वीप के कई परिवार वापस हिन्दु धर्म को लौट आये हैं।
मार्गरेट वूड्रो विलसन
मार्गरेट वूड्रो विलसन (१८६६-१९४४) अमेरिका के राष्ट्रपति वूड्रो विलसन की बडी बेटी थी। वह श्री अरविन्द की शिष्या बनी और उसने सनातन धर्म अपनाया। उसका देहान्त श्री अरविन्द के आश्रम में हुआ जहां उसने जीवन के अन्तिम ६ वर्ष बिताए।
उसका हिन्दू नाम निष्ठा विलसन था। https://web.archive.org/web/20140705100303/http://www.auroville.org/art%26culture/theatre/nishtha.htm
बाली
बाली इंडोनेशिया का एक द्वीप प्रान्त है। यह जावा के पूर्व में स्थित है। लोम्बोक बाली के पूर्व में द्वीप है। यहां के ब्राह्मी लेख २०० ईपू के पुराने के हैं। बालीद्वीप का नाम भी बहुत पुराना है। १५०० ई से पहले इंडोनेशिया में मजापहित हिन्दू साम्राज्य स्थापित था। जब यह साम्राज्य गिरा और मुसलमान सुलतानों ने सत्ता ले ली तो जावा और अन्य द्वीपों के अभिजात-वर्गीय बाली भाग आये। यहां में हिन्दू धर्म का पतन नही हुआ। बाली १०० वर्ष पहले तक स्वतन्त्र रहा पर अन्त में डच लोगों ने इसे परास्त कर लिया। यहां की जनता का बहुमत (९० प्रतिशत) हिन्दू धर्म में आस्था रखता है। यह विश्व विख्यात पर्यटन स्थान है जिसकी कला, संगीत, नृत्य और मन्दिर मनमोहक हैं। यहां की राजधानी देनपसार नगर है। उबुद मध्य बाली में नगर है। यह द्वीप में कला और संस्कृति का प्रधान स्थान है। कूटा दक्षिण बाली में नगर है। यहा २००२ में इसलामी आतंकवादियों ने बम विस्फोट किया जिसमे २०२ व्यक्ति मारे गये।जिम्बरन बाली में मछुओं का ग्राम और अब पर्यटन स्थल है। द्वीप के उत्तरी तट पर सिंहराज नगर स्थापित है। अगुंग पर्वत और ज्वालामुखी बतुर पर्वत दो ऊँची चोटियाँ हैं।
आगम हिन्दु धर्म
इंडोनेशिया में सनातन धर्म का औपचारिक नाम आगम हिन्दु धर्म है। वैदिक धर्म पर इंडोनेशिया और श्रीलंका में बहुत सारे प्रमाण मौजूद है
की हजर देवान्तर
की हजर देवान्तर (1889-1959) इंडोनेशिया का पहला शिक्षा मन्त्री था। वह पहला देशी था जिसने अपने राष्ट्र के लिये इंडोनेशिया नाम का प्रयोग किया।
चण्डी
काली देवी के समान ही चण्डी देवी को माना जाता है, ये कभी कभी दयालु रूप में और प्राय: उग्र रूप में पूजी जाती है, दयालु रूप में वे उमा, गौरी, पार्वती, अथवा हैमवती,शताक्षी,शाकम्भरी देवी,अन्नपूर्णा, जगन्माता और भवानी कहलाती है, भयावने रूप में दुर्गा, काली और श्यामा, चण्डी अथवा चण्डिका, भैरवी, छिन्नमस्ता आदि के नाम से जाना जाता है, अश्विन और चैत्र मास की की शुक्ल प्रतिपदा से नवरात्रा में चण्डी पूजा विशेष समारोह के द्वारा मनायी जाती है।
पूजा के लिये नवरात्रा स्थापना के दिन ब्राह्मण के द्वारा मन्दिर के मध्य स्थान को गोबर और मिट्टी से लीप कर मिट्टी के एक कलश की स्थापना की जाती है, कलश में पानी भर लिया जाता है और आम के पत्तों से उसे आच्छादित कर दिया जाता है, कलश के ऊपर ढक्कन मिट्टी का जौ या चावल से भर कर रखते हैं, पीले वस्त्र से उसे ढक दिया जाता है, ब्राह्मण मन्त्रों को उच्चारण करने के बाद उसी कलश में कुशों से पानी को छिडकता है और देवी का आवाहन उसी कलश में करता है, देवी चण्डिका के आवाहन की मान्यता देते हुये कलश के चारों तरफ़ लाल रंग का सिन्दूर छिडकता है, मन्त्र आदि के उच्चारण के समय और इस नौ दिन की अवधि में ब्राह्मण केवल फ़ल और मूल खाकर ही रहता है, पूजा का अन्त यज्ञ से होता है, जिसे होम करना कहा जाता है, होम में जौ, चीनी, घी और तिलों का प्रयोग किया जाता है, यह होम कलश के सामने होता है, जिसमे देवी का निवास समझा जाता है, ब्राह्मण नवरात्रा के समाप्त होने के बाद उस कलश के पास बिखरा हुआ सिन्दूर और होम की राख अपने प्रति श्रद्धा रखने वाले लोगों के घर पर लेकर जाता है और और सभी के ललाट पर लगाता है। इस प्रकार से सभी का देवी चामुण्डा के प्रति एकाकार होना माना जाता है, भारत और विश्व के कई देशों के अन्दर देवी का पूजा विधान इसी प्रकार से माना जाता है।
प्राचीन हिन्दु और बौद्ध मन्दिरों को इंडोनेशिया में चण्डी कहा जाता है। इसके पीछे तथ्य यह है कि इनमे से कई देवी (अथवा चण्डी) उपासना के लिये स्थापित किये गये थे। इनमे से सबसे विख्यात प्रमबनन चण्डी है।Rawatji is history
चण्डी माता का मंदिर दिव्य और अलौकिक है। चण्डी माता (जिन्हे माचेल माता के नाम से भी जाना जाता है) पोद्दार की खूबसूरत घाटी में स्थित है जो जम्मू और कश्मीर के किश्तवाड़ क्षेत्र में मौजूद है। विश्वासियों द्वारा चण्डी माता मंदिर में असीम श्रद्धा है। यह हिंदुओं के लिए एक महत्वपूर्ण तीर्थ स्थल माना जाता है। चण्डी माता के मंदिर का रास्ता गुलाबगढ़ से शुरू होता है। यह एक कठिन पहाड़ी पगडंडी है, क्योंकि रास्ता लंबाई में 30 किमी का है। वाहन केवल गुलाबगढ़ तक ही उपलब्ध हैं, और बाकी मार्ग को तीर्थयात्रियों को पहाड़ी पगडंडी मार्ग से सफर करना पड़ता है। लकिन सफर की लम्बाई श्रद्धालुओं को नहीं थकती।, क्योंकि हर साल बहुत सारे श्रद्धालु मंदिर पहुंचते हैं। चण्डी माता मंदिर की यात्रा हर साल अगस्त में होती है। मंदिर का मार्ग भद्रवाह में चिनोटी से शुरू होता है। रास्ता दर्शनीय है और श्रद्धालुओं के साथ-साथ साहसी लोगों के लिए भी उपयुक्त है।
भानु शैलेन्द्र
शैलेन्द्र राजवंश का शासक।
विष्णु शैलेन्द्र
शैलेन्द्र राजवंश का शासक।
इन्द्र शैलेन्द्र
शैलेन्द्र राजवंश का शासक।
बलपुत्रदेव
शैलेन्द्र राजवंश का शासक।
बालपुत्ररदेव ने तत्कालीन पाल शासक देवपाल के दरबार में अपने कई दूत भेजें और पाल शासक से नालंदा में एक विहार बनाने की अनुमति माँगी।उन्होंने देवपाल से इस विहार के खर्च के लिए पाँच गाँवों की आमदनी देने का अनुरोध किया।इस अनुरोध को देवपाल ने स्वीकार कर लिया और इस प्रकार पालों और शैलेंद्रों के बीच घनिष्ठता और सुदृढ़ हो गयी।
समान वात
यह वायु आमाशय और पक्‍वाशय में रहनें वाली अग्नि, जिसे जठराग्नि कहते हैं, से मिलकर अन्‍न का पाचन करती है और मलमूत्र को पृथक पृथक करती है। जब यह वायु कुपित होती है तब मन्‍दा‍ग्नि, अतिसार और वायु गोला प्रभृति रोग होते हैं।
चरक संहिता
सुश्रुत संहिता
वाग्‍भट्ट
चिकित्‍सा चन्‍द्रोदय
आयुर्वेद
व्‍यान वात
यह वायु समस्‍त शरीर में धूमती है। इसी वायु के प्रभाव से रस, रक्‍त तथा अन्‍य जीवनोपयोगी तत्‍व सारे शरीर में बहते रहते हैं। शरीर के समस्‍त कार्यकलाप और कार्य करनें की चेष्‍टायें बिना व्‍यान वायु के सम्‍पन्‍न नहीं हो सकती हैं। जब यह कुपित होती है तो समस्‍त शरीर के रोग पैदा करती है।
चरक संहिता
सुश्रुत संहिता
वाग्‍भट्ट चिकित्‍सा चन्‍द्रोदय
[[आयुर्वेद]]
[[श्रेणी:आयुर्वेद]]
उदान वात
उदान वायु गले में रहती है। इसी वायु की शक्ति से मनुष्‍य स्‍वर निकालता हैं, बोलता है, गीत गाता है और निम्‍न, मध्‍यम और उच्‍च स्‍वर में बात करता है।
चरक संहिता
सुश्रुत संहिता
वाग्‍भट्ट
चिकित्‍सा चन्‍द्रोदय
आयुर्वेद
प्राण वात
यह वायु निरन्‍तर मुख में रहती है और इस प्रकार यह प्राणों को धारण करती है, जीवन प्रदान करती है और जीव को जीवित रखती है। इसी वायु की सहायता से खाया पिया अन्‍दर जाता है। जब यह वायु कुपित होती है तो हिचकी, श्‍वांस और इन अंगों से संबंधित विकार होते हैं।
चरक संहिता
सुश्रुत संहिता
वाग्‍भट्ट
चिकित्‍सा चन्‍द्रोदय
आयुर्वेद
अपान वात
यह वायु पक्‍वाशय में रहती है तथा इसका कार्य मल, मूत्र, शुक्र, गर्भ और आर्तव को बाहर निकालना है। जब यह कुपित होती है तब मूत्राशय और गुदा से संबंधित रोग होते हैं।
चरक संहिता
सुश्रुत संहिता
वाग्‍भट्ट
चिकित्‍सा चन्‍द्रोदय
रतु बोको महालय
रतु बोको महालय योगजकार्ता में ८वीं शती का मठ और प्रासाद।
ग़ज़ह मद विश्वविद्यालय
गजह मद विश्वविद्यालय इंडोनेशिया का सबसे बड़ा विश्वविद्यालय है।
उदयन विश्वविद्यालय
उदयना विश्वविद्यालय देनपसार में है। सितंबर २९, १९६२ को यह स्थापित किया गया था। वर्मदेवा वंश के राजा उदयना से इस विश्वविद्यालय को यह नाम प्राप्त हुआ था।
यह बाली प्रांत में स्थापित होनेवाला पहला विश्वविद्यालय था। १९६० के आरंभ में बाली के लोग अपने प्रांत में एक विद्यालय स्थापित करने की इच्छा प्रकट की थी। तब सरकार और समुदाय के नेताओं ने मिलकर इस विषय में चर्चा की। इसके बाद समिति ने इस शिक्षा संस्थान की स्थापना की। इसका अध्यक्ष इडा बागस ओका था।  इस विश्व विद्यालय में कई पाठ्यक्रमों को विकसित किया गया था।
अगुंग पर्वत
अगुंग पर्वत बाली का पर्वत है जिसकी ढाल पर पुर बेसकिह का महत्त्वपूर्ण मन्दिर है।
उबुद
उबुद (Ubud), इण्डोनेशिया के बाली द्वीप के उबुद जिले का एक नगर है। इस नगर का विकास कला और संस्कृति के केन्द्र के रूप में की गयी है तथा यह विश्व के पर्यटकों के आकर्ष का बहुत बड़ा केन्द्र बनकर उभरा है।
उबुद की जनसंख्या लगभग ३० हजार है। यह नगर १३ गाँवों से घिरा हुआ है और इस नगर को इन गाँवों से अलग करके समझना कठिन है। इस नगर के आसपास का क्षेत्र धान के छोटे-छोटे खेतों तथा घने वनों से घिरा हुआ है।
संयुक्त राज्य के राष्ट्रपतियों की सूची
संयुक्त राज्य के संविधान के मुताबिक, राष्ट्रपति देश और सरकार दोनों का प्रमुख है। देश की कार्यकारिणी शाखा और संघीय सरकार के मुखिया के रूप में राष्ट्रपति पद प्रभाव और मान्यता द्वारा संयुक्त राज्य अमेरिका में सर्वोच्च राजनीतिक पद है। राष्ट्रपति संयुक्त राज्य अमेरिका के सशस्त्र बलों का प्रमुख भी है। अमेरिका का राष्ट्रपति परोक्ष रूप से एक निर्वाचक मंडल द्वारा चार साल के कार्यकाल के लिए चुना जाता है (या प्रतिनिधि सभा द्वारा अगर निर्वाचक मंडल किसी भी व्यक्ति को बहुमत नहीं देता है)। 1951 में संयुक्त राज्य अमेरिका के संविधान में बाईसवें (22) संशोधन के बाद से कोई भी व्यक्ति दो बार से अधिक राष्ट्रपति निर्वाचित नहीं किया जा सकता है और कोई भी जिसने दो वर्ष से अधिक राष्ट्रपति का कार्यभार सम्भाला है जब कोई और निर्वाचित हुआ था (हत्या, मृत्यु या पद त्याग के कारण), एक से अधिक बार चुने नहीं जा सकते हैं। अगर कोई अवलम्बी राष्ट्रपति कार्यालय के बीच में पद त्याग देता है या उन्हें हटा दिया जाता है या उनकी मृत्यु हो जा जाती है, इस परिस्थिति में उपराष्ट्रपति उनका पद सम्भाल लेता है। किसी व्यक्ति को राष्ट्रपति बनने के लिये 35 या उससे अधिक वर्ष का होना जरूरी है, न्यूनतम 14 वर्ष वो संयुक्त राज्य अमेरिका में रहे हों और वो "प्राकृतिक रूप से जन्मे" अमेरिका के नागरिक हो। आज तक 43 व्यक्ति राष्ट्रपति पद पर आसीन हुये हैं और 44 कार्यकाल हुये हैं, चूँकि ग्रोवर क्लीवलाण्ड गैरलगातार दो बार राष्ट्रपति बने थे। राष्ट्रपति के रूप में निर्वाचित व्यक्तियों में से चार लोगो की कार्यालय अवधि में मृत्यु हो गयी थी (विलियम हेनरी हैरिसन, ज़ेकरी टेलर, वारेन हार्डिंग, और फ्रेंकलिन रोज़वेल्ट), चार की हत्या कर दी गयी (अब्राहम लिंकन, जेम्स गार्फील्ड, विलियम मकिन्ली, और जाह्न केनेडी) और एक ने त्यागपत्र दे दिया (रिचर्ड निक्सन)।
जार्ज वाशिङ्गटन 1789 में निर्वाचन मण्डल के सर्वसम्मत मत के पश्चात सबसे पहले राष्ट्रपति बने थे। विलियम हेनरी हैरिसन 1841 में केवल 32 दिन इस पद पर रहे थे, जो किसी भी राष्ट्रपति का सबसे छोटा कार्यकाल है। फ्रेंकलिन रोज़वेल्ट बारह से अधिक वर्षो तक इस पद पर रहे जो सबसे बड़ा कार्यकाल है, पर जल्द ही उनकी अपने चौथे कार्यकाल में मृत्यु हो गयी; वो अकेले राष्ट्रपति है जो इस पद पर दो बार से ज़्यादा चुने गये हैं। जाह्न केनेडी अकेले राष्ट्रपति रहे हैं जिनका धर्म रोमन कैथोलिक था (दूसरे या तो प्रोटेस्टैंट थे या नास्तिक) और निवर्तमान राष्ट्रपति बराक ओबामा, अफ्रीकी मूल के पहले राष्ट्रपति थे, अमेरिका के वर्तमान राष्ट्रपति जोसेफ रॉबिनेट बिडेन हैं।
इस सूची में अमेरिका की मौजूदा सरकार के राष्ट्रपति के नाम है जो 1789 में अस्तित्व में आयी थी, हालांकि इससे पहले भी संयुक्त राज्य में सरकार रही है। इसके अलावा गृहयुद्ध के दौरान एक और राष्ट्रपति नामक पद था जो अपने अस्तित्व के दौरान केवल एक व्यक्ति के पास रहा।
विलियम क्लिंटन
विलियम जेफरसन क्लिंटन (जन्म 19 अगस्त, 1946) जिन्हें बिल क्लिंटन नाम से भी जाना जाता है, अमेरिका के 42वें राष्ट्रपति थे। उनका कार्यकाल 1993 से 2001 का था। थियोडोर रूज़वेल्ट और जॉन एफ॰ केनेडी के बाद वे अमरीका के तीसरे सबसे युवा राष्ट्रपति थे। इनके साथ एक महिला (मोनिका लेविन्सकी) विवाद भी जोड़ा था। वे न्यूयॉर्क से कनिष्ठ अमरीकी सेनेटर और सामजिक कार्यकर्ता और 2008 के राष्ट्रपति चुनाव की प्रत्याशी हिलेरी क्लिंटन के पति हैं।
जिमी कार्टर
जिमी कार्टर () (पूरा नाम जेम्स अर्ल कार्टर जूनियर (अंग्रेज़ी: "James Earl Jr.")) (जन्म अक्टूबर 1, 1924) एक अमेरिकी राजनेता हैं जो 1976 से 1980 तक संयुक्त राज्य अमेरिका के 39वें राष्ट्रपति रहे। राष्ट्रपति बनने से पहले वे संयुक्त राज्य अमेरिका की नौसेना में कार्यरत रहे, जॉर्जिया में सेनेटर रहे और जॉर्जिया के गवर्नर भी रहे। राष्ट्रपति कार्यकाल के बाद वे मानव अधिकार संस्थाओं एवं परोपकारी संस्थाओं के साथ जुड़े रहे। उन्हें 2002 में नोबेल शान्ति पुरस्कार से सम्मानित किया गया।
जिमी कार्टर का जन्म जॉर्जिया के प्लेन्स नामक शहर में वाइस क्लीनिक अस्पताल में हुआ था जहाँ उनकी माँ लिलियन कार्टर नर्स थीं। उनके पिता अर्ल कार्टर का खेत था जिसमें वे कपास एवं मूंगफली उगाया करते थे। 1926 में जिमी की छोटी बहन ग्लोरिया, 1929 में रूथ और 1937 में छोटे भाई बिली का जन्म हुआ। 1941 में जिमी ने प्लेन्स हाई स्कूल से दसवीं कक्षा पास की। 1941 में जिमी ने अमेरिकस शहर में स्थित जॉर्जिया साउथवेस्टर्न कॉलेज में पढ़ाई शुरू की। 1942 में उन्होंने यह कॉलेज छोड़ जॉर्जिया इंस्टिट्यूट ऑफ़ टॅकनॉलोजी में दाखिला लिया। 1943 में उन्हें एनापोलिस, मैरीलैंड स्थित यू॰एस नेवल अकैडमी में दाखिला मिल गया और वे 1946 में वहाँ से उत्तीर्ण हुए। उत्तीर्ण होने के पश्चात वे संयुक्त राज्य अमेरिका की नौसेना की पहली परीक्षनात्मक पनडुब्बी में कार्यरत हुए।
जुलाई 7, 1947 को कार्टर ने बहन रूथ की सहेली एलानोर रोज़ालिन स्मिथ से विवाह कर लिया। 1947 में कार्टर के पुत्र जॉन विलियम का जन्म हुआ, 1950 में जेम्स अर्ल III का, 1952 में डॉनल जेफ़्फ़्री का और 1967 में पुत्री एमी लिन का जन्म हुआ।
1953 में जिम्मी के पिता अर्ल की मृत्यु पर जिमी अपनी पत्नी के साथ जॉर्जिया वापिस लौट गए, पिता के खेती के कारोबार को संभालने के लिए।
1962 में कार्टर को जॉर्जिया सेनेट में चुना गया। 1966 में उन्होंने जॉर्जिया के गवर्नर पद के लिए चुनाव लड़ा परन्तु जीत नहीं पाए। 1971 में वे फिर जॉर्जिया के गवर्नर पद के चुनाव में खड़े हुए और जीते।
1977 में वे संयुक्त राज्य अमेरिका के 39वे राष्ट्रपति बने। राष्ट्रपति के तौर पर इनके कार्यकाल में निम्न मुख्य घटनाएँ हुईं:
वे 1980 में राष्ट्रपति चुनाव में पुनः खड़े हुए परन्तु हार गए।
राष्ट्रपति कार्यकाल समाप्त होने के बाद कार्टर ने मानव अधिकार सम्बंधित अनेक संस्थाओं, एवं अनेक परोपकारी संस्थाओं के साथ काम किया है। 1982 में कार्टर ने अटलांटा, जॉर्जिया स्थित एमरी विश्वविद्यालय में कार्टर प्रेसिडेंशियल सेंटर की स्थापना की जो लोकतंत्र और मानव अधिकार सम्बंधित कार्य करता है।
कार्टर ने राष्ट्रपति कार्यकाल के पश्चात अनेक पुस्तकें भी लिखी हैं।
कार्टर को 2002 में नोबेल शान्ति पुरस्कार से सम्मानित किया गया।
ड्वाइट डेविड आइज़नहावर
ड्वाइट डेविड आइज़नहावर (1890 - 1969) संयुक्त राज्य अमरीका के 34 वें राष्ट्रपति। इन्होंने 1911 में सेना में प्रवेश किया और निरन्तर उन्नति करते चले गए। पहले महयुद्ध में भी इन्होंने भाग लिया और दूसरे महायुद्ध के समय तो ये विख्यात जनरल ही हो गए थे। दूसरे महायुद्ध से पहले ही 1935 में जनरल मैक आर्थर ने आइज़नहावर को फिलिप्पाइंस में सेना का उपपरामर्शदाता नियुक्त कर दिया था। दूसरे महायुद्ध में जनरल आइज़नहावर ने ब्रिटिश और अमरीकी सेनाओं का उल्लेखनीय संचालन किया।
युद्ध से लौटने के बाद आइज़हावर अमरीका में अत्यंत लोकप्रिय हो गए थे। और जब वे न्यूयार्क सिटी में पहुँचे तब करीब 40 लाख जनता ने उनका स्वागत किया। 1955 के चुनाव में आइज़नहावर रिपब्लिकन (प्रजातंत्रीय) दल की ओर से अमरीका के प्रेसिडेंट चुन लिए गए। दूसरी बार भी वे वहाँ के प्रेसिडेंट चुने गए। उनक विशेष प्रयास अधिक से अधिक पश्चिमी मित्रराष्ट्रों को रूस के मुकाबले प्रबल बनाना रहा है जिससे शक्ति के संतुलन के फलस्वरूप विश्व में शांति बनी रहे।
अमेरिका के स्वास्थ्य, शिक्षा और कल्याण विभाग में भी इन्होंने काफी काम किया। 1953 में पेश किए गए नर्श डे के प्रस्ताव को भी इन्होंने पास किया था। आइज़नहावर ने 12 मई को अंतरराष्ट्रीय नर्स दिवस के रूप में घोषित किया।.
पाचक पित्‍त
यह पित्‍त चूंकि भक्ष्‍य, भोज्‍य, लेह्य और चोष्‍य इन चार प्रकार के भोजनों को पचाता है, इसलिये इसे पाचक पित्‍त कहते हैं।ये अन्न रस का पाचन व बुरे बैक्टीरिया का नाश करता है।
रंजक पित्‍त
यह पित्‍त रंगनें का कार्य करता है। रक्‍त की लाली, त्‍वचा का रंग, आंखों की पुतलियों का रंग रंगनें का कार्य करनें से इसे रंजक पित्‍त कहते हैं। यह यकृत और प्‍लीहा में रहकर रक्‍त का र्निमाण करता है।
भ्राजक पित्‍त
भ्राजक पित हमारी त्वचा में रहता है ।
यह चमडे मे रहता है और कान्ति उत्‍पन्‍न करता है। त्‍वचा के समस्‍त रोग और व्‍याधियां इसी पित्‍त की विकृति से होती हैं। शरीर मे किये गये लेप, मालिश, औषधि स्‍नान आदि के पाचन कार्य यही पित्‍त करता है।
[[श्रेणी:आयुर्वेद]
यूनाइटेड किंगडम के प्रधानमंत्री
ब्रिटेन के प्रधान मन्त्री
राबर्ट वाल्पोल
इंग्लैंड के प्रधान मन्त्री।
स्पेन्सर काम्पटन
इंग्लैंड के प्रधान मन्त्री।
जॉन मेजर
जॉन मेजर (अंग्रेज़ी: John Major) इंग्लैंड के प्रधान मन्त्री (1990-1997)।
जेम्स कालहन
इंग्लैंड के प्रधान मन्त्री।
एडवर्ड हीथ
एडवर्ड हीथ (Edward Heath) इंग्लैंड के प्रधान मन्त्री (1970-1974)।
हेरोल्ड विल्सन
इंग्लैंड के प्रधान मन्त्री।
एलेक डगलस-ह्यूम
इंग्लैंड के प्रधान मन्त्री।
हेरोल्ड माकमिलन
इंग्लैंड के प्रधान मन्त्री।
एञ्थनी ईडन
इंग्लैंड के प्रधान मन्त्री।